****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS „DANĖS GALERIJA“ LIKVIDAVIMO**

2016 m. birželio 23 d. Nr. T2-161

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 22 punktu ir 3 dalies 9 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsniu, Lietuvos Respublikos viešųjų įstaigų įstatymo 10 straipsnio 1 dalies 11 ir 12 punktais ir 4 dalimi, Valstybės ir savivaldybių turtinių ir neturtinių teisių įgyvendinimo viešosiose įstaigose taisyklių, patvirtintų Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“, 14.1 papunkčiu ir atsižvelgdama į AB „Klaipėdos laivų remontas“ 2016 m. gegužės 25 d. raštą Nr. 1.4-308 „Dėl VšĮ „Danės galerija“ likvidavimo“, Klaipėdos miesto savivaldybės taryba nusprendžia:

1. Likviduoti viešąją įstaigą „Danės galerija“ (juridinio asmens kodas 301635863).

2. Įgalioti Klaipėdos miesto savivaldybės administracijos Investicijų ir ekonomikos departamento Tarptautinių ryšių, verslo plėtros ir turizmo skyriaus vedėją Viktoriją Jakubauskytę-Andriulienę atstovauti Klaipėdos miesto savivaldybei VšĮ „Danės galerija“ neeiliniame visuotiniame dalininkų susirinkime, kuris vyks 2016 m. liepos 5 d. 10.00val., AB „Klaipėdos laivų remontas“ buveinės adresu: Priešpilio g. 9, Klaipėda, ir balsuoti procedūriniais klausimais – savo nuožiūra, darbotvarkės klausimais – už viešosios įstaigos „Danės galerija“ likvidavimą ir likvidatoriaus skyrimą.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Vytautas Grubliauskas |